ลูกน้อยวัย1ขวบนิดๆ มีตุ่มขึ้นตามตัวบ้างตามแขนขาบ้างขึ้นทีละไม่มาก 2-3ตุ่มต่อวัน หายไปพักนึงแล้วกลับมาขึ้นอีกเป็นๆหายๆ ลักษณะของตุ่มจะนูนๆแดงๆคล้ายยุงกัด พอตุ่มยุบหายจะทิ้งรอยด่างดำไว้นานมากครับ เคยไปหาผิวหนัง ได้ยาครีมมาทาก็หายนะครับ แต่ว่าแต่ละรพ.ที่ไปหาผลวินิจฉัยไม่ตรงกัน บางที่บอกแพ้แมลงกัด รพ.เอกชนบอกน่าจะแพ้ลมพิษ แต่ผมไม่สบายใจครับ ลูกผมน้ำหนักแรกคลอด3100กรัม แข็งแรงปกติดี ปัจจุบันอายุ 14เดือน น้ำหนัก 11โลกว่าครับ
สวัสดีค่ะ ตุ่มแดงขึ้นตามตัว อาจเกิดจาก1.ผื่นผิวหนังอักเสบจากการแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน2. เชื้อราที่ผิวหนัง3. ผื่นลมพิษเฉียบพลันจากการแพ้อาหาร เกสรดอกไม้ ฝุ่น4. ตุ่มถูกแมลงกัด มักคันมาก เป็นตุ่มนูนแดงในเด็กเล็กนั้น การเกิดตุ่มจากผื่นแพ้ผิวหนังก็เกิดได้บ่อยเช่นกัน ถ้าเป็นตุ่มลมพิษส่วนใหญ่จะไม่ทิ้งรอยดำยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรกลับไปพบแพทย์การดูแลตัวเองเบื้องต้น ไม่ไปแกะเกาบริเวณที่เป็น ทำความสะอาดผิวหนังด้วยน้ำเปล่าสะอาดหรือสบู่อ่อน ถ้าคันมากสามารถรับประทานยาแก้แพ้กลุ่มต้านฮิสตามีนได้ ถ้าเป็นผื่นผิวหนังอักเสบอาจมีการใช้ยาสเตียรอยด์ทาบางๆเฉพาะที่ ถ้าเป็นตุ่มยุงกัดส่วนใหญ่จะค่อยๆยุบไปเองได้ค่ะ